عمو هو ازاي لما الرسول اتولد كانت اخر الديانات المسيحية طب ازاي الرسول مكنش مسيحي قبل نزول الاسلام وكدا؟
إبراهيم عليه السلام من العراق، ولد له إسماعيل وإسحاق، إسحاق ولد له يعقوب يعقوب ولد له يوسف وباقي الإخوة، الإخوة هم بني إسرائيل ( إسرائيل هو يعقوب وتعني عبد الله)، ظلوا على الدين الحق دين إبراهيم، ثم دخلهم شيء من النقص والتحريف فأرسل الله في بني إسرائيل ابن من أبنائهم اسمه موسى وبعثه بدين تابع لدين إبراهيم هو اليهودية ليصلح به تحريفهم وينقذهم من سطوة فرعون ويخرجهم من مصر اللي دخلوها كي يجتمعوا بيوسف زمان، مشوا كويسين فترة وحكمهم أنبياء بني إسرائيل مثل داود وسليمان، بعدين حرفوا تاني، فأرسل الله لهم نبيا من أبنائهم اسمه عيسى وبعثه بدين تابع لدين إبراهيم اسمه المسيحية وبكتاب اسمه الإنجيل، آمن به مجموعة مشوا كويسين فترة وبعد كده لخبطوا، وفيه بينهم خناقات وبين الملخبطين اليهود اللي لم يتبعوا عيسى واعتبروه نبيا كذابا. نطلع لأول سطر كده مع بعض تاني لو سمحتم، أيوه هنا: كان فيه ابن تاني لإبراهيم اسمه إسماعيل زي ما قلنا، ده بأه نزل مكة وبنى مع أبيه الكعبة البيت الحرام، وظل دين إبراهيم فرع إسماعيل في الحجاز وما حولها، وبعدين الأتباع برضه حرفوه، فبعث الله نبيه محمدا من الفرع الإسماعيلي فهو مش محتاج المسيحية لأنه تابع لفرع أصلي عالي ناتج من نفس المنبع اللي نتجت منه الميعودية والمسيحية، وهو دين إبراهيم، بس ربنا المرة دي ما بعتوش يصلح تحريف الفرع الإسماعيلي بس، ده بعته يصلح تحريفات كل الفروع الإبراهيمية، وكمان كل الفروع الناتجة عن الأنبياء الذين أرسلوا لكل أمة خارج حتى منطقة الحضارات الشرق أوسطية بالمصطلح الحديث، بعثه لكل الخلق مصححا لكل ما بقي بين أيديهم من الرسالات المحرفة. أهو عمك قال لك كبسولة ومحدش هيقولهالك في بقين كده خالص 😊